Salon International de l’Auto et accessoires
Salon International de l’Auto et accessoires eli Geneven autonäyttely on Sveitsissä, Geneven naapurikaupungissa Le Grand-Saconnex’ssa vuosittain maaliskuun alussa järjestettävä tapahtuma. Näyttely on erittäin suosittu, ja se on yksi automaailman tärkeimmistä tapahtumista. Ensimmäisen kerran näyttely järjestettiin vuonna 1905. Näyttely pidetään Palexpo-messukeskuksessa, joka sijaitsee Geneven lentoaseman vieressä. Näyttelytilojen yhteydessä on myös automuseo, "Musée International de l’Automobile".
Maailmannäyttely
Maailmannäyttely on yleismaailmallisia kaupallisia messuja kuvaava nimitys, jota valvoo "Bureau International des Expositions" (BIE). Maailmannäyttelyitä on järjestetty jo toista sataa, ensimmäisen kerran Lontoossa vuonna 1851. Maailmannäyttelyillä on eri teemoja, mutta uudet keksinnöt ovat yleensä etusijalla. Suomessa ei ole toistaiseksi vielä järjestetty maailmannäyttelyitä.
Näyttelyistä käytetään nimityksiä "World's Fair" tai "Expo".